
Gof triste este na patgon nganga'. Sa' hafa? Sa' i pumalon 
nganga' mannanangu gi halom hanom. Ma'u'usa i patas-T\iha 
para numangu. 



3. 




Lao este na patgon nganga' ti ha tungo' numangu. Dankolo i 
dos patas-na, lao maoiek ha'. Maoiek tumohge. Maolek mamokkat. 
Lao ti sina ha usa i patas-na para numangu sa' ma'anao gue'. 
Ayu na mafana'an gue' si Patas Nganga'. 



Lini'e' as nana-na si Patas Nganga' annai matata'chong ya gof 
triste. Ilek-fia si nana-na, 'Ti nganga' i nganga' yanggen ti 
siila numangu. Sigi ya un nangu gi saddolt. " 



Humanao si Patas Nganga' sen ti magof guatu gi halom saddok. 
^ Sigi mafondo si Patas Nganga' gi saddok. 

Un yommok na guihan estaba gi halom saddok. Ha li'e' si Patas 
Nganga' annai mafofondo. Inagang si Patas Nganga' ni' guihan, 
o "Kahulo' gi tatalo-hu. Fata'chong gi hilo' tatalo'-hu, Patas Nganga'." 
ERIC ^ 





Kahulo' si Patas Nganga' gi hilo' i tatalo' i guihan ya ilek-na, "Yanggen 
ti sifia i nganga' numangu, pues ha nisisita i guihan para ma'udai-fia. " 




Ilek-na si Patas Nganga', "I nganga' ni' ti sina numangu ha 
nisisita bateha para u ma'ya gi saddok. " 



Ti apmam matto si Patas Nganga' gi saddok. Ilek-Ra ta'lo, "I 
nganga' ni' ti siRa numangu ha nisisita bateha para u ma'ya gi 
saddok." 




Ha na'ma'ya si Patas Nganga' i bateha. Umasson si Patas Nganga' 
gi halom bateha. 




o 

Ti apmam lini'e' si Patas Nganga' as nana-na. Finaisen as nana-na, 
"Bateha enao, patgon-hu?" 




"Hunggan, Nana," manoppe si Patas Nganga'. "I nganga' ni' tl 
sina numangu ha nisisita bateha para u ma'ya gi saddok. " 

o 

Gof magof si Patas Nganga' gi halom i bateha. Sigi ha' ma'ya i 
bateha gi halom saddok. Ha nisisita si Patas Nganga' i bateha. 




LIni'e' ni' toreten karabao si Patas Nganga'. Gof lalalo' i toreten 
karabao. Ha talatde si Patas Nganga', "I saddok para i guihan, 
karabao, yan nganga'. Ahe' ti para bateha. " 

"Nganga' yo', " manoppe si Patas Nganga'. 
"Lao ahe' ti enao lini'e'-hu nu hagu, " ilek-na i toreten 
karabao. "I nganga' siha mannanangu gi saddok. Ahe' 
ti i halom bateha. " 

Mampos lalalo' i toreten karabao. Ha puha i bateha. Mabasia si 
Patas Nganga' ya ixxldong papa' gi halom saddok. 



21. 



Sigi si Patas Nganga' mamatek. Sigi ha' di ha patek i hanom. 
La apmam esta ya ti mafondo si Patas Nganga'. 

Gof manman si Patas Nganga' sa' esta ha tungo' numangu. Gof 
magof lokkue'. "Nana, nana! Atan yo' sa' hutungo' numangu!" 
ilek-na si Patas Nganga'. 



